CELEX: 32006R0313
Language: et
Date: 2006-02-22
Title: Komisjoni määrus (EÜ) nr 313/2006,  22. veebruar 2006 , millega kuulutatakse välja alaline pakkumismenetlus Kreeka sekkumisameti valduses oleva koorimata riisi edasimüümiseks ühenduse turul

23.2.2006   
            
            
               ET
            
            
               Euroopa Liidu Teataja
            
            
               L 52/12
            
         
      KOMISJONI MÄÄRUS (EÜ) nr 313/2006,
   22. veebruar 2006,
   millega kuulutatakse välja alaline pakkumismenetlus Kreeka sekkumisameti valduses oleva koorimata riisi edasimüümiseks ühenduse turul
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta, (1) eriti selle artikli 7 lõikeid 4 ja 5,
   ning arvestades järgmist:
   
               (1)
            
            
               Komisjoni määrusega (EMÜ) nr 75/91 (2) kehtestati sekkumisasutuste valduses oleva koorimata riisi müügi menetlused ja tingimused.
            
         
               (2)
            
            
               Praegust riisituru olukorda arvesse võttes tuleks kuulutada välja alaline pakkumismenetlus Kreeka sekkumisameti valduses oleva 34 611 tonni koorimata riisi edasimüümiseks ühenduse turul.
            
         
               (3)
            
            
               Käesoleva määrusega ette nähtud meetmed on kooskõlas teraviljaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kreeka sekkumisamet kuulutab määrusega (EMÜ) nr 75/91 kehtestatud tingimustel välja alalise pakkumismenetluse nimetatud sekkumisameti valduses oleva koorimata riisi käesoleva määruse lisas nimetatud koguste edasimüümiseks ühenduse turul.
   Artikkel 2
   1.   Esimese individuaalse pakkumismenetluse pakkumiste esitamise tähtaeg on 8. märts 2006.
   2.   Viimase individuaalse pakkumismenetluse pakkumiste esitamise tähtaeg on 28. juuni 2006.
   3.   Pakkumised tuleb esitada Kreeka sekkumisametile:
   
               OPEKEPE
            
         
               Acharnon Street 241
            
         
               GR-10446 Athènes
            
         
               Telefon (30 210) 212 48 46 ja 212 47 88
            
         
               Faks (30 210) 212 47 91
            
         Artikkel 3
   Erandina määruse (EMÜ) nr 75/91 artiklist 19 teatab Kreeka sekkumisamet komisjonile müüdud partiide kogused ja keskmised hinnad, vajaduse korral gruppide kaupa, hiljemalt pakkumiste esitamise tähtpäevale järgneva nädala teisipäeval.
   Artikkel 4
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. veebruar 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 96. Määrust on muudetud määrusega (EÜ) nr 247/2006 (ELT L 42, 14.2.2006, lk 1).
   
      (2)  EÜT L 9, 12.1.1991, lk 15.
   
      LISA
      
                  Grupp
               
               
                  1
               
            
                  Kogus (ligikaudne)
               
               
                  34 611 t
               
            
                  Saagikoristusaasta
               
               
                  2002
               
            
                  Riisisort
               
               
                  Kõik